
న్యూఢిల్లీ, మార్చి 6: పురుషులతో పోల్చితే మహిళలు ఏ రంగంలోనూ తక్కువ కాదు అని గర్వంగా చెప్పుకొంటాం. ‘ఆకాశంలో సగం అతివలు’.. అని అందంగా వర్ణిస్తాం కూడా. మరి.. వాస్తవంగా ఆ పరిస్థితి ఉందా? వేతన చెల్లింపుల పరంగానైతే దేశంలో మహిళల పట్ల వివక్ష ఇంకా కొనసాగుతోందని ఓ సర్వే పరోక్షంగా స్పష్టం చేస్తోంది. మనదేశంలో పురుషుల సంపాదనతో పోల్చితే.. మహిళల సంపాదన 25శాతం తక్కువేనట! గంటకు ఇచ్చే సరాసరి వేతనం పురుషులకు రూ.345.80 ఉండగా.. మహిళలకు రూ.259.8 మాత్రమేనని మోన్స్టర్ ఇండియా సంస్థ ‘భారత్లో మహిళల ఆదాయం’ పేరుతో నిర్వహించిన ఓ సర్వే ద్వారా పేర్కొంది.  అంతేకాదు.. పురుషులు, మహిళలకు సమాన వేతనాలను చెల్లించేందుకు భారత్లో ఎన్నో చర్యలు తీసుకుంటున్నా.. వాటి ఫలితాలు అంతంత మాత్రంగానే ఉన్నాయని ఈ సర్వే స్పష్టం చేసింది. దేశవ్యాప్తంగా మహిళా ఉద్యోగుల్లో 62.4శాతం.. తోటి పురుష ఉద్యోగులకన్నా తక్కువ జీతం తీసుకుంటున్నామని, ప్రమోషన్లలోనూ పురుషులకే భారీగా అవకాశాలు లభిస్తున్నాయనే ఆందోళనతో ఉన్నారట. ఈ సంస్థ వివిధ రంగాలవారీగా వెల్లడించిన వివరాల ప్రకారం.. అత్యధికంగా తయారీ రంగంలో 29.9 శాతం అంతరం ఉండగా... ఐటీ రంగంలో 25.8శాతం అంతరం ఉందట. కాగా ఓవరాల్ సగటుతో పోల్చితే.. 21.5శాతం అంతరంతో బ్యాంకింగ్ ఆర్థిక సేవలు బీమా (బీఎఫ్ఎస్ఐ), 14.7శాతం అంతరంతో విద్యాపరిశోధనా రంగాల్లో పరిస్థితి కొద్దిగా మెరుగు అని పేర్కొంది.

newdhilly, marchi 6: purushulatho polchithe mahilalu e rangamloonuu takkuva kaadu ani garvamgaa cheppukontam. ‘aakaasamlo sagam ativalu’.. ani andamgaa varnistaam kuudaa. mari.. vaastavamgaa aa paristhiti undaa? vetana chellimpula paramgaanaithe desamlo mahilala patla vivaksha inka konasagutondani oo sarve parokshamgaa spashtam chestondi. manadesamlo purushula sampaadanato polchithe.. mahilala sampaadana 25saatam takkuvenata! gantaku iche sarasari vetanam purushulaku roo.345.80 undagaa.. mahilalaku roo.259.8 matramenani monster india samstha ‘bhaaratlo mahilala aadaayam’ paerutho nirvahinchina oo sarve dwara perkondi.  antekaadu.. purushulu, mahilalaku samaana vetanaalanu chellinchenduku bhaaratlo enno charyalu teesukuntunna.. vaati phalitaalu antanta maatramgaane unnaayani ee sarve spashtam chesindi. desavyaaptamgaa mahila udyogullo 62.4saatam.. thoti purusha udyogulakanna takkuva jeetam teesukuntunnamani, pramoshanlalonu purushulake bhariga avakaasaalu labhistunnayane aandolanato unnarata. ee samstha vividha rangalavariga velladinchina vivaraala prakaaram.. atyadhikamgaa tayaarii rangamlo 29.9 saatam antaram undagaa... it rangamlo 25.8saatam antaram undata. kaga ovaraal sagatutho polchithe.. 21.5saatam antaramtho banking aardhika sevalu beema (bfsi), 14.7saatam antaramtho vidyaaparisodhanaa rangaallo paristhiti koddigaa merugu ani perkondi.